Khalifa Haftar

Khalifa Belqasim Haftar (; Ajdabiya, ) libiar militarra da, Libiako Armada Nazionalaren buruzagi gorena 2014tik aurrera.

Bizitza 
Ajdabiyan jaio zen, Zirenaika eskualdean, 1943 aldean. Bengaziko akademia militarrean ikasi zuen 1964-1966 bitartean, Sobietar Batasunean trebatu zen. Idris erregearen aurkako estatu kolpean parte hartu zuen 1969an. Kadafi koronelak boterea hartu zuen orduan, eta haren hurbileko aliatua izan zen Haftar. Estatu nagusiaren buruzagitza eman zion Kadafik. Bien arteko harremana 1980ko hamarkada bukaeran okertu zen. Izan ere, Txadeko gerran Libiako indarrak zuzendu zituen Haftarrek. Txadeko armadak preso hartu zuen, baina Kadafik ez zuen onartu Libiako soldadurik gatibu zegoenik Txaden. Haftar AEBetan erbesteratu zen, eta CIAren egoitzatik hurbil hartu zuen etxea, Langleyn.

2011n itzuli zen Libiara, Kadafiren aurkako matxinada eta NATOren esku hartzea hasi ondoren. Handik aurrera, itzalpean eratu zuen bere agintepeko indar militarra, Tobrukeko gobernuaren adar militar bilakatu zena; gobernu horrek kontrolpean zuen Libiako ekialdea eta hego-mendebaldea, baina mendebaldeko zati gehiena, Tripoli hiriburua eta Misratah hiria barne, GNC Kongresu Nazional Nagusiaren eraginpean zegoen. 2014ko maiatzean, Egiptok eta Saudi Arabiak emandako laguntza militarrari esker, milizia islamisten aurkako Duintasuna Operazioa abiarazi zuen, baina gerra fronteak bere horretan iraun zuen.

Erreferentziak

Kanpo estekak 

Libiako militarrak
Libiako suniak
Libiako politikariak